Folketing
2004-12-14

Derfor bliver det altså et andet Tyrkiet til sin tid, man skal tage stilling til. Hvis det ender med, at vore veje må skilles i perioden, også af de sikkerhedsmæssige grunde, som jeg nævnte før, og af de civilisationsmæssige grunde, som jeg nævnte før, så er det da vigtigt, at Tyrkiet ikke er i en brudsituation med Europa, men er integreret i det europæiske perspektiv og den europæiske sammenhæng, og det er, hvad statsministeren har prøvet at sige, i forbindelse med de ting, der nu er blevet diskuteret omkring statsministeren. Det er da vigtigt, uanset hvordan det her måtte ende, at uden aftalt afslutning kan det jo ende uden medlemskab. Så er det vigtigt, at det i så fald ender på en måde, som bevarer Tyrkiet i den europæiske sammenhæng.